Subvencions destinades a dur a terme projectes de millora de l'ocupabilitat de les persones treballadores, especialment les que tenen més dificultats d'accés al mercat laboral, per mitjà d'accions d'experiència laboral i accions de formació, i si s'escau, accions de coordinació i suport, en el marc del programa Treball i Formació, que conté les línies i accions següents:
- PANP: persones en risc de caure en situació d'atur de llarga durada, no perceptores de prestació per desocupació o subsidi ni ajuts, preferentment més grans de 45 anys.
- PRGC: persones destinatàries de la renda garantida de ciutadania.
- DONA: dones en situació d'atur (s'inclouen les dones víctimes de violència de gènere).
- ACOL: persones que obtinguin una autorització de residència temporal per circumstàncies excepcionals d'arrelament social.
- COOR: accions de coordinació i suport (personal propi o de nova contractació)
El Servei Públic d'Ocupació de Catalunya (SOC) subvenciona els contractes de treball, les accions formatives a dur a terme de forma obligatòria durant el contracte i dins de l'horari laboral i, si escau, les accions de coordinació i suport tècnic (personal propi o de nova contractació)
Algunes línies d'aquest Programa estan cofinançades pel Fons Social Europeu
- Els ajuntaments i els consells comarcals o, en el seu lloc, els seus organismes autònoms, o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquelles, per a les línies de subvencions PANP, PRGC, DONA i COOR.
- Les entitats sense ànim de lucre legalment constituïdes amb centre de treball a Catalunya, per a les línies de subvenció PRGC i ACOL.
Pròrroga Acord Treball i Formació vigent
Indicacions per a la sol·licitud i tramesa electrònica
Persones treballadores, aturades o inactives, amb dificultats d'accés al mercat laboral.
Especialment, les persones aturades, demandants d'ocupació no ocupades i no perceptores de prestació i subsidi per desocupació més grans de 45 anys, les dones, les persones immigrants, les persones en situació de pobresa i altres col·lectius en situació de vulnerabilitat.
La Resolució de la convocatòria estableix les persones destinatàries prioritàries de cada línia d'actuació (article 5)
El termini de presentació de sol·licituds comença l'endemà de la publicació al Diari Oficial de la Generalitat
de Catalunya fins al 13 de setembre de 2019, aquest inclòs.
Les línies DONA i ACOL estan cofinançades en un 50% pel Fons Social Europeu
Les línies de subvenció s'han d'iniciar, com a màxim, el 31 de desembre de 2019.
- Les línies PANP, PRGC i DONA es consideren iniciades amb la formalització de tots els contractes subvencionats.
- La línia ACOL es considera iniciada amb la presentació de l'acreditació conforme s'ha presentat l'autorització de residència temporal per circumstàncies excepcionals per arrelament social davant la Subdelegació del Govern de tots els contractes subvencionats.
Aquests contractes es poden iniciar com a màxim el 29 de febrer de 2020.
Les accions d'experiència laboral i les accions de formació vinculades als contractes de treball de 6 mesos, han de finalitzar, com a màxim, el 31 de juliol de 2020 inclòs.
Les accions d'experiència laboral i accions de formació vinculades als contractes de treball de 12 mesos, han de finalitzar, com a màxim, el 31 de gener de 2021 inclòs.
Les accions de coordinació i suport han de finalitzar, com a màxim, el 31 de gener de 2021 inclòs.
Resolució TSF/2232/2019, d'1 d'agost, per la qual s'obre la convocatòria per a l'any 2019 en relació amb les actuacions del Programa Treball i Formació (SOC – Treball i Formació)
Ordre TSF/115/2019, de 7 de juny, de modificació de l'Ordre TSF/156/2018, de 20 de setembre, per la qual s'aproven les bases reguladores per a la concessió de subvencions del Programa Treball i Formació (SOC–TRFO)